jkorsvik/nowiki_second_scrape_merged huggingface dataset:
Nicolai Johansen

Birger Nicolai «Nicken» Johansen (født 29. november 1917 i Skien, død 24. oktober 1999) var en norsk fotballmann, kjent som generalsekretær i Norges Fotballforbund.
Han var aktiv i fotball for lagene Fram og Skiens Ballklubb, samt i friidrett for Odd Friidrettsklubb. Etter examen artium (handelsgym) jobbet han i Norsk Hydro frem til 1939. 
Den 1. mars 1939 begynte han i Norges Fotballforbund som assistent til daværende generalsekretær Asbjørn Halvorsen. I 1955 ble Johansen selv generalsekretær i forbundet. Han ble sittendet i denne stillingen frem til 1983. 
I 1982 utga Petter Larsen Med norsk fotball på offensiven, som var en biografi om Nicolai Johansen. Etter at han gikk av som generalsekretær i 1983 ble Johansen utnevnt til Fotballforbundets andre æresmedlem. I 1985 ble Nikken-prisen stiftet, og Nicolai (Nicken) Johansen mottok selv den første prisen som ble utdelt. Han ble utnevnt til ridder av St. Olavs Orden (1988). Han var formann i Norsk Fotballs Venner og engasjert i Norges idrettsforbund og Norges olympiske komité.


== Referanser ==


== Litteratur ==
Nicolai Johansen (fortalt til Petter Larsen) (1982). Med norsk fotball på offensiven. Tiden. ISBN 8210023268.
Åke Berg

Åke Berg (født 18. september 1946 i Larvik) er en norsk billedkunstner som særlig har arbeidet med maleri og grafikk.


== Bakgrunn og arbeid ==
Åke Berg har utdannelse fra Oslo Tegne- og Maleskole, Statens håndverks- og kunstindustriskole (SHKS), der han blant annet studerte under Egil Weiglin og Hans Normann Dahl. I tillegg har han tatt tilleggsutdannelse som grafiker ved SHKS og Norsk Kunstakademi med Dag Hofseth og Svein Johansen som lærere.
Åke Berg har hatt en mengde utstillinger og foretatt utsmykninger flere steder i Norge, blant annet i Larviks nye politihus. Han beskrives som en romantisk kolorist med vakre og ukontroversielle motiver, ofte hentet fra Vestfoldlandskapet som han er sterkt knyttet til.
Berg har undervist ved malekurs i inn- og utland, blant annet ved Den nordiske malerskole i Frankrike. Han hadde et atelieropphold ved 
Cité internationale des Arts i Paris i 1998.
Åke Berg er bosatt på Bjønnes utenfor Larvik.


== Stipend ==
1984: Tjølling kommunes kulturstipend


== Referanser ==


== Eksterne lenker ==
Hjemmeside
Linn Jørum Sulland

Linn Jørum Sulland (født 15. juli 1984) er en norsk tidligere håndballspiller som fra 2016 spilte for Vipers Kristiansand. Hun spilte for Larvik Håndballklubb fra 2009 til 2015 og for Győri Audi ETO KC 2015–2016. Hun vant EHF Champions League med Larvik HK 2010/11. Hun har skrevet kontrakt med Vipers Kristiansand fra sommeren 2016.Med Larvik ble hun også seriemester seks ganger; 2010, 2011, 2012, 2013, 2014, 2015 og vant NM 2009, 2010, 2011, 2012, 2013 og 2014. Hun har også vunnet sluttspillet i 2010, 2011, 2012, 2013, 2014 og 2015.
Sulland spiller også på norske kvinnelandslaget i håndball. Hun var hjemmeværende reserve da Norge ble olympiske mestere i OL i Beijing. Hun ble tatt ut til EM 2010 før semifinalen som erstatter for Stine Bredal Oftedal.
Sulland ble norsk toppscorer (51 mål) i VM 2011, bare slått av Brasils Alexandra Nascimento sammenlagt.
Linn Jørum Sulland ble toppscorer i eliteserien i Norge i 2005 med 159 scoringer og ble kåret til årets spiller samme sesong. Einar Jørum var hennes morfar.


== Meritter landslag ==
VM 2015 – Gull
VM 2013 – 5.-plass
EM 2012 – Sølv
OL 2012 – Gull
VM 2011 – Gull
EM 2010 – Gull
EM 2008 – Gull
VM 2007 – Sølv
VM 2005 – 9.-plass


== Referanser ==


== Eksterne lenker ==
(en) Linn Jørum Sulland – kategori av bilder, video eller lyd på Commons 
(en) Linn Jørum Sulland på Internet Movie Database 
(en) Linn Jørum Sulland – Olympics.com 
(en) Linn Jørum Sulland – Olympic.org 
(en) Linn Jørum Sulland – Olympedia 
(en) Linn Jørum Sulland – Sports-Reference (OL-resultater – arkivert) 
(en) Linn Jørum Sulland – Det europeiske håndballforbundet (EHF) 
(en) Linn Jørum Sulland – Norges Håndballforbund 
(no) Linn Jørum Sulland på Instagram 
(no) Sulland til Larvik
Kambarka

Kambarka (russisk: Камбарка) er en by i Republikken Udmurtia i Russland. Den ligger tre kilometer fra elva Kamas venstre (østre) bredd, rundt 90 km sørøst for Izjevsk. Innbyggertall: 12 636 (folketelling 2002), 13 258 (folketelling 1989) og 10 276 (2018). Byen dekker et areal på 26,47 km².
Bosetningen oppsto ved et Demidov-jernverk, som ble bygget i 1761–1767. Bystatus ble innvilget i 1945.


== Referanser ==
Mass Effect

Mass Effect er et videospill (i sjangerne rollespill og tredjepersonsskytespill) utviklet av det canadiske selskapet BioWare og utgitt november 2007 til Xbox 360. En PC-versjon for Microsoft Windows ble utgitt av Electronic Arts i mai 2008. Det ble også utgitt en "sammendrag" versjon til PlayStation 3 på PlayStation Store.
Historien er innenfor sjangeren science fiction og utspiller seg i Melkeveien, hvor hovedpersonen «Commander Shepard» må redde galaksen fra løpske intelligente maskiner kalt "The Reapers".
Spillet høstet gode kritikker.Serien har til nå høstet to oppfølgere. Mass Effect 2 ble lansert i januar 2010 for Xbox 360 og Windows, og tolv måneder senere for PlayStation 3 (ikke 2). I likhet med det første spillet i serien, ble også dette spillet godt mottatt av anmeldere. 
Mass Effect 3, som markerer det siste i serien, ble lansert til Windows, Xbox 360 og PlayStation 3 den 6. mars 2012.
EA sa i 2021 at de ville lansere en ny versjon av Mass Effect trilogien 14. mai med alt innholdet fra alle de tre spillene.


== Handling ==
Spilleren skal påta seg rollen som kommandør Shepard, en soldat som må forhindre en annen korrupt agent som samarbeider med en utenomjordisk invasjon fra en annen galakse. Spillet krever at spilleren klarer å gjennomføre en rekke oppdrag som blant annet involverer romfart, kamp mellom andre tropper og kjøretøy, og interaksjon med andre spiller-figurer.


== Referanser ==


== Eksterne lenker ==
(en) Mass Effect på Steam 
(en) Mass Effect hos MobyGames 
(en) Mass Effect hos MobyGames 
(en) Mass Effect hos MobyGames 
(en) Mass Effect hos MobyGames 
(en) Mass Effect på Metacritic 
(en) Mass Effect på Internet Movie Database 
(en) Mass Effect på Behind The Voice Actors 
(en) Mass Effect hos Giant Bomb 
(en) Mass Effect hos Internet Game Database 
(en) Mass Effect Wiki
Unnslipningshastighet

Unnslipningshastighet eller parabolsk hastighet er minimumshastigheten et legeme må ha for å unnslippe gravitasjonsfeltet til et annet legeme. Begrepet brukes innen astronomi og beskriver hvilken hastighet et legeme uten egen fremdrift må ha på overflaten av et himmellegeme for å unnslippe dets gravitasjonsfelt. Jordens unnslipningshastighet er 11,2 km/s, noe som betyr at et legeme med denne hastigheten vil forlate jordens gravitasjonsfelt og for alltid fjerne seg fra jorden (luftmotstanden er ikke tatt hensyn til). Den nødvendige hastigheten for å unnslippe gravitasjonsfeltet avtar når avstanden til gravitasjonssenteret øker, siden gravitasjonskraften er omvendt proporsjonal med kvadratet av avstanden.
Formelen for å regne ut et kuleformet legemes unnslipningshastighet er:

  
    
      
        v
        =
        
          
            
              
                2
                G
                M
              
              r
            
          
        
      
    
    {\displaystyle v={\sqrt {\frac {2GM}{r}}}}
  v = Unnslipningshastighet
G = Gravitasjonskonstanten
M = Legemets masse
r  = Legemets radius (mer presist: avstanden fra gravitasjonssenteret)(Formelen tar ikke hensyn til rotasjonshastighet eller eventuelle gravitasjonskrefter fra andre nærliggende legemer.)Asteroider kan ha unnslipningshastigheter på mindre enn 1 m/s. Hastigheter lavere enn unnslipningshastigheten vil føre til at legemet faller tilbake eller havner i bane. Sorte hull har innenfor hendelseshorisonten en unnslipningshastighet som er større enn lysets hastighet. Det betyr at gravitasjonskreftene er så store at ikke en gang lys har nok hastighet til å unnslippe.


== Noen unnslipningshastigheter ==


== Kilder ==
Nasjonal digital læringsarena - Romteknologi Vg3: Unnslipningshastighet Besøkt 7. mars 2015
Astronomi.no: Appendix 1c: Data om solsystemet 3 Arkivert 23. september 2015 hos Wayback Machine. Besøkt 7. mars 2015
Glazov

Glazov (russisk: Гла́зов, udmurtisk: Глазкар – Glazkar) er en by i Republikken Udmurtia i Russland. Den ligger ved elva Tsjeptsa, 150 km nord for Izjevsk. Innbyggertall: 100 894 (folketelling 2002).
Byen ble grunnlagt som en landsby på 1500-tallet. Bystatus ble innvilget i 1780. 
Under den russiske borgerkrigen var byen av stor militær betydning. Den ble tatt av Koltsjaks general Anatolij Pepeljajev 2. juni 1919.
Glazov ligger ved den transsibirske jernbanen. 
Byen er kjent for Tsjepetsk Mekaniske Fabrikk, Russlands hovedprodusent av uran, zirkonium og kalsium-metall til atomkraftverk, militære og romfartsteknologi. Byen har også virksomheter innen treforedling-, tekstil- og næringsmiddelindustri.


== Referanser ==


== Eksterne lenker ==
(ru) Offisielt nettsted 
(en) Glazov – kategori av bilder, video eller lyd på Commons
Minuttvalsen

Minuttvalsen, Vals i Dess- dur, opus 64, no. 1, (mest kjent som «Minuttvalsen»), er en vals skrevet for solopiano av komponisten Chopin.
Tempi som ble angitt av komponisten er molto vivace. Chopin skrev stykket i 1847, og utgav det i Leipzig samme året, som den første av opus 64. Trois Valses, dedikert til hans forlovede Delfina Potocka. Siden den andre valsen er skrevet i Ciss-moll, er denne skrevet i den enharmoniske parallelltonearten (Dess-dur).
Til tross for navnet varer stykket mellom et og et halvt minutt, til to minutter; det er fordi Chopins utgiver, som fant på navnet, ville at «minutt» skulle vise at den er «liten», eller «kort». Selv om mange ser på stykket som storartet, er det hverken stort, eller langt. Camille Bourniquel, en av Chopins biografer, forteller leseren at Chopin med denne valsen ville avbilde en hund som jakter på sin egen hale, noe som godt kan stemme, for Chopin kalte stykket opprinnelig Petit Chien, som betyr «Liten hund».


== Noter ==
Study Guide, Recordings and Sheet Music fra Chopin Music
Minute Waltz-noter kan fås fra Musopen.com
Quatre Mains, fri versjon for pianoduett (firhendig)
Tor Christian Hognestad

Tor Christian Hognestad (født 6. november 1943) er en norsk bildekunstner (tekstilkunstner). Han har sin utdannelse fra Bergens kunst- og håndverksskole (1964–1968). Hognestad er representert ved flere museer og samlinger, for eksempel Vestlandske Kunstindustrimuseum. Han har stått for flere utsmykninger på oppdrag eller gjennom seire i konkurranser. Hognestad er meget anvendt som kunstnerisk konsulent i utsmykningssaker og som jurymedlem, for eksempel i Den nasjonale jury. Han er  oppvokst på Nanset og Langestrand.


== Pris ==
1988: Vestfold fylkes kulturpris


== Stipend og atelieropphold ==
1978: Statens Materiellstipend
1983: Statens reise- eller studiestipend
1987: Statens reise- eller studiestipend
1988: Bildende Kunstneres Hjelpefonds stipend
1989: Statens 3-årige arbeidsstipend
1989: Statens garantiinntekt for kunstnere
1993: Ingrid Lindback Langaards legat
1997: Ingrid Lindback Langaards legat


== Referanser ==


== Eksterne lenker ==
Offisielt nettsted
Kunstnernes informasjonskontor - Tor Hognestad
THW Kiel

THW Kiel er en tysk håndballklubb fra Kiel, som spiller sine kamper i Sparkassen-Arena. Moderklubben THW Kiel e.V. ble grunnlagt 4. februar 1904, mens håndballavdelingen ble grunnlagt i 1923. Håndballavdelingen har i dag 380 medlemmer. Bundesliga-laget THW Kiel ble ikke grunnlagt før 1. juli 1992, da under navnet THW Kiel Handball-Bundesliga GmbH. Siden den gang har THW Kiel vært det mest suksessfulle laget i den tyske Bundesligaen.


== Seiere ==
THW Kiel er det mestvinnende laget i tysk håndball. 
1. Bundesliga (21):
1957, 1962, 1963, 1994, 1995, 1996, 1998, 1999, 2000, 2002, 2005, 2006, 2007, 2008, 2009, 2010, 2012, 2013, 2014, 2015, 2020, 2021
Den tyske cupen (9): 
1998, 1999, 2000, 2007, 2008, 2009, 2011, 2012, 2013
EHF Champions League (4): 
2007, 2010, 2012, 2020
EHF Men's Champions Trophy (1):
2007


== Tidligere stjerner ==
Blant THW Kiels tidligere stjerner finner vi Magnus Wislander (Verdens beste spiller 1990), Henning Fritz (Verdens beste spiller 2004), Frode Hagen, Andrei Xepkin og Klaus-Dieter Petersen (Tidligere tysk landslagskaptein).


== Spillerstall 2008-2009 ==


== Referanser ==


== Eksterne lenker ==
Offisielt nettsted 
(en) THW Kiel – kategori av bilder, video eller lyd på Commons
Psilocybin

Psilocybin er et psykedelisk tryptamin som tilhører gruppen hallusinogener og finnes naturlig i sopper i gruppene av fleinsopper (Psilocybe) og flekkskivesopper (Panaeolus), som i et samlebegrep gjerne kalles psilocybinsopper. Andre stoffer som hører til gruppen er LSD, peyote og meskalin. Felles for disse stoffene er at de kan gi psykose- og drømmelignende tilstander.Psilocybin brukes både som et rusmiddel og som et legemiddel. Det siste er spesielt aktuelt for pasienter som lider av posttraumatisk stresslidelse, klasehodepine og noen andre spesielt kraftige hodepiner, og da først og fremst de som ikke har god virkning av verken tradisjonelle profylakser, triptaner og oksygenbehandling eller noe annet.


== Som rusmiddel ==
Psilocybin gir en LSD-lignende rus som varer i 4–6 timer. En vanlig dose er 10–50 mg. Det gir i seg selv ikke noen rusvirkning, men metaboliseres i leveren og gjøres om til det farmakologisk aktive stoffet psilocin. Psilocybin (og psilocin) er ikke giftig og gir ingen direkte skader eller avhengigheter. Mange av disse midlene har lange tradisjoner i religiøse og/eller kulturelle sammenhenger av antropologisk interesse, som danner utgangspunkt for myter og kulturelle moter.Bruken er oftest episodisk og kan subjektivt gi svært dramatiske opplevelser, av og til farlige. Hallusinogenene gir ofte forvirringstilstander og ettervirkninger i form av svingninger i sanseopplevelser og realitetsforståelse. Dette er trolig opphavet til uttrykket berserkgang.


== Referanser ==


== Se også ==
Spiss fleinsopp
Cannabidiol
Regi

Regi (av fransk régie = styre/forvalte), i blant kalt instruksjon, er iscenesettelse av en film, opera eller teaterforestilling.
Teaterregi er tradisjonelt oppdelt i tre oppgaver: det litterære, det audio-visjonære og det kontekstuelle (ramme og fortolkning). I en filmproduksjon inkluderer regi blant annet hvordan manuset (historien) skal formidles og fortolkes, å definere det kunstneriske uttrykket til filmen, å instruere skuespillere, visuelle aspekter som posisjonering av kamera, utforming av scenografi og kostyme, valg av innspillingssted(er), bruk av lys, sminke og spesialeffekter, hørbare aspekter som bruk av musikk, kontentum og lydeffekter.


== Se også ==
Regissør
Koreografi
Gro Fraas

Gro Fraas (født 28. november 1944 i Larvik) er en norsk kunstmaler og grafiker. Hun er utdannet ved Statens Håndverks- og Kunstindustriskole 1965–1968. Hun var  hospitant samme sted 1973–1976. Fraas regnes ofte som en av Norges fremste akvarellmalere, men også litografi står henne nær. Felles for arbeidene i begge teknikker er at hun fokuserer lite på detaljer. Utgangspunket for hennes arbeider er ofte landskap, men det handler mer om stemninger enn et landskap man gjenkjenner. Hun er en av få norske kunstnere som viderefører akvarellteknikken til litografiet.
Hun etablerte kunstnergruppen Sinober sammen med blant andre kunstnere Gabrielle Kielland og Wenche Øyen, som hadde flere utstillinger i 1995–1996.
Fraas er innkjøpt av flere private og offentlige samlinger, slik som Nasjonalgalleriet, Riksgalleriet, Norsk kulturråd, Oslo kommunues  kunstsamlinger, Trøndelag Kunstgalleri og mange flere.
Hun bor og arbeider i Oslo og i Cordes-sur-Ciel i Frankrike.


== Filmografi ==
1974: Edvard Munch,  Fru Heiberg


== Referanser ==


== Eksterne lenker ==
(en) Gro Fraas på Internet Movie Database 
(no) Kunstnernes informasjonskontor - Gro Fraas
Karens Jul

Karens Jul er en novelle av den norske naturalistiske forfatteren Amalie Skram. Novellen ble publisert i julenummeret av den danske avisen Politiken i 1885.
«Karens Jul» ble trykt på tysk i 1891 og i 1892 kom den ut i bokform første gang som en del av samlingen Forraadt utgitt av Det Schubotheske Forlag i København. I tillegg til «Karens Jul» inneholdt boken «Madam Høiers Leiefolk», «In Asiam profectus est» og «Forraadt».


== Handling ==
Fortellingen starter med historien til et ferjemannshus. Novellens hovedperson, Karen, blir funnet i ferjemannshuset av en politimann. Hun har et nyfødt barn og har søkt tilflukt for kulden i huset fordi Madam Olsen, hennes arbeidsgiver og beskytter, har reist bort og ligger syk på landet. Karen overtalte politimannen til å la henne få bo i huset i tre dager til, selv om han helst mente at hun burde melde seg til fattigvesenet. Etter at de tre dagene hadde gått, finner politimannen Karen og barnet ihjelfrosset. Den første arbeidsdagen etter juleferien ble skuret revet for at «det ikke skal være tilholdssted for «alskens løsgjengere.»


== Kilder ==
Fra Saga til CD 10


== Eksterne lenker ==
Sopron

Sopron (tysk: Ödenburg) er en by i fylket Győr-Moson-Sopron i Ungarn, like ved grensen mot Østerrike. 
Sopron har 61 249 innbyggere (2014) og et areal på 169,06 km².
Byens historie strekker seg tilbake til romertiden, da byen Scarbantia stod her. Området ble befolket av ungarere i folkevandringstiden, og ble etterhvert en viktig by i Østerrike-Ungarn. Etter første verdenskrig ble det avholdt en folkeavstemning i byen om hvorvidt den skulle tilfalle Østerrike eller Ungarn, og etter at 65% av innbyggerne stemte for Ungarn fikk byen tilnavnet Civitas Fidelissima, «den mest lojale by».


== Referanser ==


== Eksterne lenker ==
Offisielt nettsted 
(en) Sopron – kategori av bilder, video eller lyd på Commons 
(en) Sopron – galleri av bilder, video eller lyd på Commons
Yuxi

Yuxi (kinesisk: 玉溪; pinyin: Yùxī; Wade-Giles: Yǜ-hsī) er et byprefektur i den kinesiske provinsen Yunnan. 


== Administrative enheter ==
Byprefekturet Yuxi har jurisdiksjon over ett distrikt (区 qū), 5 fylker (县 xiàn) og 3 autonome fylker (自治县 zìzhìxiàn).


== Sigaretter ==
Det populære kinesiske sigarettmerket Hongtashan produseres i Hongta i Yuxi.


== Samferdsel ==
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.


== Eksterne lenker ==
Offisielt nettsted 
(en) Yuxi City – kategori av bilder, video eller lyd på Commons 
Kart over Yuxi
Fotos fra Yuxi hos Panoramio
Yuanjiang

Yuanjiang kan være:

Yuanjiang i Hunan i Kina
Yuanjiang i Yunnan i Kina.
Helen Neilson

Helen «Aileen» Neilson (født 15. august 1971) er en skotsk rullestolcurlingspiller. Hun representerer Braehead Wheelchair Curling Club, som er samme klubb som bl.a. Jim Taylor og Tom Killin representerer. 
Hun VM-sølv fra VM 2011 og bronse fra VM 2007 for Skottland, samt en bronse fra Paralympiske vinterleker 2014. Ved Paralympiske leker i 2010 var hun den første kvinnelige skipen i historien, i et Paralympics, og ved VM i 2013 var hun VMs eneste kvinnelige lagkaptein. 
Ved siden av curlingen er hun lærer. 


== Resultater ==
Andre internasjonale meritter hun har er gull fra British Open i 2007, Canadian International Bonspiel 2007 og Prague International Bonspiel 2006.


== Utmerkelser ==
2011 - VMs Sportsmanship Award


== Referanser ==


== Eksterne lenker ==
(en) Helen Neilson – Paralympic.org 
(en) Helen Neilson – World Curling Tour 
(en) Helen Neilson – World Curling Federation 
Profil hos Paralympics 2014 Arkivert 19. mars 2014 hos Wayback Machine.
Tom Killin

Tom Killin (født 30. mars 1950) er en skotsk rullestolcurlingspiller. 
Storbritannia er representert samlet i OL og Paralympics, Skottland stiller derfor ikke eget
lag. Killin spilte i Paralympics i 2006 toer for Storbritannia, og fikk der sølv. Han har tidligere også vunnet sølv i fekting under Paralympics 1980 i Nederland. 


== Resultater ==


== Eksterne lenker ==
Tom Killin på Twitter 
(en) Tom Killin – Paralympic.org 
(en) Tom Killin – World Curling Federation 
Profil hos British Paralympic Association
Profil hos Scottish Disability Sport
Marcus Ahlm

Marcus Ahlm (født 7. juli 1978 i Norra Åsum, Sverige) er en svensk håndballspiller. Han spiller i dag for storklubben THW Kiel, og hans posisjon er linjespiller. Under EM 2008 i Norge var Marcus Ahlm en av de beste linjespillerne i hele turneringen.


== Referanser ==


== Eksterne lenker ==
(de) Marcus Ahlm – Munzinger Sportsarchiv 
(en) Marcus Ahlm – Det europeiske håndballforbundet (EHF)
James Sellar

James Sellar  (født 5. juni 1957) er en skotsk rullestolcurlingspiller. Han representerer Braehead Wheelchair Curling Club. 
Han har deltatt i fire VM for Skottland – de første to som reserve, deretter som toer og i 2008 som ener. På nasjonalt nivå har han to gull fra det britiske mesterskapet (2004 og 2005) og et gull fra det skotske mesterskapet (2006).
Han har tidligere konkurrert i rullestolbowls. Han begynte pådet britiske landslaget så tidlig som i 1991, og har vunnet 10 internasjonale mesterskap siden dette, og deltok i VM senest i 2007. 


== Resultater ==


== Referanser ==


== Eksterne lenker ==
Profil hos WCF
Profil hos the Scottish Institute of Sport
Profil på Scottish Disability Sport
Frank Duffy

Frank Duffy (født 27. august 1959, død 16. desember 2010) var en skotsk rullestolcurlingspiller.  Han var funksjonsfrisk til han var 35 år gammel, da han ble lam i en ulykke. 
Han var skip på det skotske landslaget i tre VM fra 2002 til 2005, og ledet laget til to gull og en bronse. I tillegg fikk han sølv i International Bonspiel 2003. 
Storbritannia er representert samlet i OL og Paralympics, Skottland stiller derfor ikke eget lag. Duffy var i De paralympiske leker 2006 skip for Storbritannia, og fikk der sølv. 
Under VM i 2002 og 2003 vant han prisen WWCC Sportsmanship Award. 


== Resultater ==


== Eksterne lenker ==
(en) Frank Duffy – Paralympic.org 
(en) Frank Duffy – World Curling Federation 
Profil hos WCF
Francis James Child

Francis James Child (født 1. februar 1825, død 11. september 1896) var en amerikansk akademiker og folkeminneforsker som er kjent for å ha samlet og klassifisert folkesanger fra England og Skottland og deres amerikanske varianter og klassifisert dem etter systemet som kalles Child Ballads.
Child ble født i Boston i Massachusetts. Der gikk han på Boston Latin School, og gikk ut av Harvard i 1846, best i klassen i alle fag. Han undervist i matematikk fra 1846 til 1848, da han fikk en stilling som lærer i historie, politisk økonomi og engelsk litteratur. Etter to års studie i Europa overtok han stillingen som professor i retorikk og talekunst etter Edward T. Channing, et professorat han hadde til 1876.
Child fikk permisjon fra 1849 til 1853, da han studerte engelsk teater  og senere tysk filologi ved Humboldt-universitetet i Berlin og universitetet i Göttingen. Han var redaktør for en omfattende samling av britiske poeter. Han var også redaktør for Edmund Spensers samlede verker (1855) og planla en utgivelse av Geoffrey Chaucer, men nøyde seg med en artikkel i the Memoirs of the American Academy of Arts and Sciences for 1863 under tittelen Observations on the Language of Chaucer's Canterbury Tales. Artikkelen fikk stor betydning for forståelsen av Chaucers grammatikk, uttale og skandering slik vi forstår den i dag.
Størst av hans arbeider var en åtte binds utgivelse av engelske og skotske folkeballader. Etter at han i 1876 fikk en stilling som professor i engelsk, viet han seg til komparative studier av tradisjonelle, engelske ballader. Han samlet en stor mengde manuskripter og andre kilder til folklore, og gjorde undersøkelser også på andre språk enn engelsk. George Lyman Kittredge var blant Childs elever og følte et særlig ansvar for å videreføre Childs arbeid.
Hans siste arbeid ble kalt English and Scottish Popular Ballads, første i ti, siden i fem bind. Verket sto lenge som det autoritative verket på området. Da Child døde hadde han ikke rukket å skrive en innledning eller en bibliografi. Derimot ble utgivelsen forsynt med en kort biografi over Child skrevet av Kittredge.


== Bibliografi ==
Four Old Plays' (1848)
English and Scottish Popular Ballads (1882 – 1898)


== Referanser ==


== Eksterne lenker ==
Wikisource gjengir deler av English and Scottish Popular Ballads: